Helios (romsonder)

Romsondene Helios  ble sendt opp på midten av 1970-tallet som en del av et samarbeid mellom Vest-Tyskland og NASA, med hjelp av United States Air Forces raketter.

Hensikten med romsondene var å studere det interplanetariske materiet og solen med tanke på solvinden, magnetiske og elektriske felt, kosmisk stråling og småpartikler.

Det fantes to romsonder i serien, Helios I og Helios II, som ble sendt opp i en omløpsbane rundt solen. Romsondene satte rekord som det raskeste menneskeskapte objektet noen sinne med  km/t (70,2 km/s). Den korte avstanden til solen (45 millioner km), like innenfor Merkurs omløpsbane, var også en rekord.

Helios 2 ble sendt i omløpsbane 13 måneder etter oppskytingen av Helios 1. Begge romsondende kretset rundt solen i ellipser med deres lengste avstand til solen på 1 AE og det nærmeste ved 0,3 AE. Begge romsondene fullførte sine oppdrag på begynnelsen av 1980-tallet, men de fortsatte og sende data tilbake til jorden frem til 1985.

 Eksterne lenker 
  Helios 1 - NSSDC Master Catalog
  Helios 2 - NSSDC Master Catalog
  Helios 1 Mission Profile  by NASA's Solar System Exploration
  Helios 2 Mission Profile  by NASA's Solar System Exploration

Kategori:NASA-romfartøyer
Kategori:Romsonder
Kategori:Artikler i astronomiprosjektet